[{"text_idx": "#000001", "text": "Mondo-kuirarto: Kokosa fis\u0302o \u2013 Sambal"}, {"text_idx": "#000002", "text": "Produktoj: 4 pli malgrandaj tranc\u0302aj\u0302oj da mara fis\u0302o (lau\u0306eble skombro) 500 ml da akvo 4 supkuleroj da butero au\u0306 margarino pinto de tranc\u0302ilo da papriko (rug\u0302a pipro) pinto de tranc\u0302ilo de pulvorigita zingibro 3 cepoj, tranc\u0302itaj maldike 2 ajleroj, dispremigitaj pinto de tranc\u0302ilo da pulvorigita kumino pinto de tranc\u0302ilo da pulvorigita safrano 2 kafkuleroj da salo 2 supkuleroj da kremo 200 ml da kokosa lakto (nome 250 ml da lakto, boligita kune kun 100 g da raspita sekigita kokoso)"}, {"text_idx": "#000003", "text": "Kuiru la fis\u0302tranc\u0302aj\u0302on en la salita akvo dum proksimume 10 g\u0302is 15 minutoj. Forkribru la akvon, kaj dispecigu la fis\u0302tranc\u0302aj\u0302on. En la fandita butero stufu la cepoj, ajlerojn, g\u0302is ili estas diafanaj (vitrecaj), forprenu de la varmeco kaj aldonu la spicojn, poste la fis\u0302pecojn, remetu sur la varmecon, kaj je plej malalta varmeco turnu la fis\u0302pecojn en g\u0302i ankorau\u0306 dum proksimume 3 g\u0302is 5 minutoj. Salu, survers\u0302u la kremon kaj la kokosan lakton, kovru firme, kaj kuiru je malalta varmeco dum proksimume 10 minutoj, ofte kirlante. Surtabligu kune kun kuirita rizo."}, {"text_idx": "#000004", "text": "Mondo-kuirarto: Siama viandhakitaj\u0302o \u2013 Luk nua"}]